 Aịzaya 31  Ahụhụ ga-adịrị ndị na-agbada Ijipt ịga chọọ enyemaka, ndị na-adabere nịnyịnya efu, ndị na-atụkwasị obi nụgbọ ịnyịnya agha nihi na ha dị ọtụtụ, ndị na-atụkwasịkwa obi nịnyịnya agha nihi na ha dị ike nke ukwuu, ma ha elekwasịghị Onye Nsọ Izrel anya, ha achọghịkwa Jehova.Ọ makwa ihe, ọ ga-eme ka e nwee ọdachi, ọ kagbubeghị ihe o kwuru; ọ ga-ebili megide ụlọ nke ndị na-eme ihe ọjọọ, megidekwa enyemaka nke ndị na-eme ajọ ihe na-achọ.Otú ọ dị, ndị Ijipt bụ mmadụ, ha abụghị Chineke; ịnyịnya ha bụkwa anụ ahụ, ha abụghị mmụọ. Jehova ga-esetịkwa aka ya, onye na-enye aka ga-asụ ngọngọ, onye a na-enyere aka ga-adakwa, ha niile ga-ala niyi notu mgbe.Nihi na nke a bụ ihe Jehova gwara m: Dị nnọọ ka ọdụm, bụ nwa ọdụm tojuru etoju, si aba mba mgbe ọ nọ nelu anụ ọ dọgburu, mgbe a kpọkọtara ndị niile na-azụ atụrụ ka ha wakpo ya, ọ gaghị atụ ụjọ nagbanyeghị iti mkpu ha, ọ gaghịkwa agba ọsọ nagbanyeghị mkpọtụ ha na-eme; otú ahụ ka Jehova nke ụsụụ ndị agha ga-agbadata ka o buo agha nihi Ugwu Zayọn nakwa nihi ugwu nta ya.Dị ka nnụnụ nke na-efegharị si echebe ụmụ ya, otú ahụ ka Jehova nke ụsụụ ndị agha ga-echebe Jeruselem. Ọ ga-echebe ya, napụtakwa ya. Ọ ga-emere ya ebere, ọ ga-emekwa ka ọ lanahụ.Lọghachikwutenụ Onye ahụ unu nupụụrụ isi nke ukwuu, unu ụmụ Izrel.Nihi na nụbọchị ahụ, onye ọ bụla nime ha ga-ajụ chi ya na-abaghị nihe, ndị e ji ọlaọcha mee, na chi ya na-abaghị uru, ndị e ji ọlaedo mee, ndị unu ji aka unu meere onwe unu ka ha bụrụ mmehie.A ga-eji mma agha, nke na-abụghị mma agha mmadụ, gbuo ndị Asiria; mma agha, nke na-abụghịkwa mma agha mmadụ, ga-eripịa ha. Ha ga-agba ọsọ nihi mma agha. Ụmụ okorobịa ha ga na-arụkwa ọrụ mmanye.Ụjọ ga-eme ka nkume ha nke dị elu ghara ịdịkwa. Ndị isi ha ga-atụkwa ụjọ nihi ihe mgbaàmà ahụ, ka Jehova kwuru, bụ onye ìhè ya dị na Zayọn, onye ekwú ọkụ ya dịkwa na Jeruselem. 